UTP วิ่งแรง 4% แนวโน้มยอดขายไตรมาส 3 พุ่ง-มาร์จิ้นสูง ดันกำไรทั้งปีโต!
UTP วิ่งแรง 4% แนวโน้มยอดขายไตรมาส 3 พุ่ง-มาร์จิ้นสูง ดันกำไรทั้งปีโต!
UTP วิ่งแรง 4% แนวโน้มยอดขายไตรมาส 3 พุ่ง-มาร์จิ้นสูง ดันกำไรทั้งปีโต!
10 ก.ย. 2563

ผู้สื่อข่าวรายงานว่า ราคาหุ้น บริษัท ยูไนเต็ด เปเปอร์ จำกัด (มหาชน) หรือ UTP ล่าสุด ณ เวลา 16.18 น. อยู่ที่ระดับ 14.70 บาท ปรับตัวขึ้น 0.60 บาท หรือ 4.26% ด้วยมูลค่าการซื้อขาย 79.54 ล้านบาท
โดย บล.ดีบีเอส วิคเคอร์ส แนะนำ “ซื้อ” ราคาเป้าหมาย 16.50 บาท/หุ้น คาดยอดขายไตรมาส 3/2563 จะฟื้นตัวเป็น 2.2 หมื่นตัน/เดือน (+18% จากช่วงเดียวกันเมื่อปีก่อน, +26% จากไตรมาสก่อน) เนื่องจากอัตราการใช้กำลังการผลิตเพิ่มเป็น 90% และส่งออกได้มากขึ้นจากปกติ 1 พันตัน/เดือนเป็น 2.4 พันตัน/เดือน ตลาดหลักคือ เวียดนามและจีน
ขณะที่ คาดอัตรากำไรขั้นต้นยังแข็งแกร่งที่ 34% ในครึ่งปีหลัง แม้ว่าราคาขายเฉลี่ยจะลดลง -15% จากช่วงเดียวกันเมื่อปีก่อน แต่มาร์จิ้นเพิ่มได้จากช่วงเดียวกันเมื่อปีก่อน เพราะต้นทุนเศษกระดาษต่ำลงเป็น 3.8-4 บาท/กก. (-30% จากช่วงเดียวกันเมื่อปีก่อน) เพราะรัฐบาลจีนออกเกณฑ์ให้นำเข้าเศษกระดาษน้อยลง จึงมีซับพลายในตลาดมากขึ้น แต่มาร์จิ้นจะอ่อนลงจากครึ่งปีแรกที่ 37-40% จากสัดส่วนส่งออกเพิ่มขึ้น ซึ่งส่งออกมีอัตรากำไรขั้นต้น 5-10% ส่วนขายในประเทศอยู่ที่ 20-30% คาดกำไรสุทธิครึ่งปีหลังไว้ที่ 200-230 ล้านบาท/ไตรมาส
ด้าน กำไรสุทธิปี 63-64 เติบโตดี โดยคาดการณ์ของปี 63 เติบโต +13% และขยายตัวต่อ +5% ในปี 64 จากการใช้กำลังการผลิตสูง 85-90% มียอดขายดี 2.1-2.2 หมื่นตัน/เดือน, อัตรากำไรขั้นต้นอยู่ในระดับ 36% ได้ในปี 64, ต้นทุนเศษกระดาษอยู่ในระดับบริหารจัดการได้, ได้ประโยชน์จากการเติบโตของ E-commerce โดยเฉพาะในกลุ่มอาหาร และเพิ่มสัดส่วนสินค้าที่ให้อัตรากำไรขั้นต้นสูง คือ กระดาษคราฟท์
ทั้งนี้แนะนำซื้อ ให้ราคาพื้นฐาน 16.50 บาท อิงกับ P/E ปี 64 ที่ 10.5 เท่า (+1SD ของค่าเฉลี่ยย้อนหลัง 5 ปี) ทั้งนี้เราได้ปรับเพิ่มคาดการณ์กำไรสุทธิปี 63-64 ขึ้นปีละ +11% สะท้อนต้นทุนเศษกระดาษที่ต่ำกว่าคาด และอัตรากำไรขั้นต้นที่ดีกว่าที่เคยประเมินไว้
 